EkBass/fiwiki-20250220-pages-articles huggingface dataset:
Ilf i Petrov

Ilf i Petrov oli venäläisten kirjailijoiden Ilja Fainzilberin (1897–1937) ja Jevgeni Katajevin (1903–1942) yhdessä käyttämä salanimi. Nimellä julkaistiin useita satiirisia romaaneja, tunnetuimpia muun muassa Kaksitoista tuolia ja Kultainen vasikka. == Suomennettuja teoksia == * * * == Lähteet == * Luokka:Artikkelit useasta henkilöstä Luokka:Venäläiset kirjailijat Luokka:Neuvostoliittolaiset kirjailijat Luokka:Salanimet Luokka:Seulonnan keskeiset artikkelit
Queen Maryn yliopisto

Queen Maryn yliopisto (Queen Mary University of London) on julkinen yliopisto, osa Lontoon yliopistoa ja sijaitsee Lontoossa, Englannissa. Yliopisto on vuodesta 2012 kuulunut Britannian parhaiden yliopistojen Russell-ryhmään. Queen Maryn yliopiston alkuperäiset neljä opistoa olivat: Queen Mary College, Westfield College, St Bartholomew's Hospital Medical College ja London Hospital Medical College. Vuonna 1989 Queen Mary College yhdistyi Westfield Collegen kanssa muodostaen Queen Mary & Westfield Collegen. Vanhin edellä mainituista opistoista oli London Hospital Medical College, joka aloitti toimintansa vuonna 1785. Queen Mary & Westfield College liitettiin Lontoon yliopistoon vuonna 1915. Opiskelijoita Queen Maryn yliopistossa oli lukukauden 2013 alussa lähes 17 000, joista yli 30 % ulkomaalaisia. Luokka:Lontoon yliopisto
Katri Taanila

Katri Helena Taanila (19. kesäkuuta 1919 Nivala – 15. lokakuuta 2009 Jyväskylä) oli suomalainen runoilija, opettaja ja kirkollinen vaikuttaja. Taanila suoritti teologisen erotutkinnon ja toimi uskonnon, psykologian ja filosofian opettajana Suolahdessa. Hän julkaisi kaksi runokokoelmaa, ja hän kirjoitti 30 kirkkonäytelmää. Näiden lisäksi on runsaasti julkaisemattomia runoja. Hän käytti lähteenään Vanhaa Bibliaa, ja hänelle merkityksellinen runoilija oli T. S. Eliot. Karl Marxin tuotannon Taloudellis-filosofiset käsikirjoitukset vuodelta 1844 kuuluivat hänen lukemistoonsa. Katri Taanilan veli oli Hannu Taanila. ==Teokset== *Piinaviikko, Herättäjä-yhdistys, 1981 ISBN 951-9014-01-2 *Niityltä tuulee, Herättäjä-yhdistys, 1993 ISBN 951-878-042-0 ===Antologiat=== * Ikävä (toim. Petri Järveläinen, Torsti Lehtinen ja Arto Peltola). Herättäjä-yhdistys 1994. * Katselmus '95 : hengellisen lyriikan antologia (toimituskunta Toivo Laakso ja Markku Laitinen). Jyväskylän kaupunkiseurakunta, Keski-Suomen läänin taidetoimikunta 1995. == Lähteet == == Aiheesta muualla == *Lilja Kinnunen-Riipinen: Kirkkoteatterin kiirastuli : draama evankeliumin palveluksessa Suomessa 1960-1990 -luvuilla. Suomen lähetysseura, 2000 ISBN 951-624-270-7 (väitöskirja, aiheena muun muassa Katri Taanilan tuotanto) Luokka:Suomalaiset runoilijat Luokka:Suomalaiset näytelmäkirjailijat Luokka:Suomalaiset opettajat Luokka:Vuonna 1919 syntyneet Luokka:Vuonna 2009 kuolleet
Afrikankynsisammakko

Afrikankynsisammakko eli kynsisammakko (Xenopus laevis) on vedessä lähes koko elämänsä viettävä sammakko. Sadekautena se nousee maalle ja kuivan kauden koittaessa kynsisammakko kaivautuu mutaan odottamaan sateita. Kynsisammakkonaaras kasvaa jopa 13 cm:n mittaiseksi. Kynsisammakoiden selkä on ruskea tai harmaa ja niiden vatsa on vaalea. Albiinot kynsisammakot ovat vaaleanpunaisia. Sen tunnusmerkkinä on ommelta muistuttavat valkoiset juovat kummassakin kyljessä. Se muodostuu tuntoaistielimistä, jotka tuntevat veden värähtelyn. Siten sammakko havaitsee mutaisessa vedessä vaanivat viholliset ja paikantaa mahdollisen ravinnon. Pienissä eturaajoissa on kolme kynnellistä varvasta. Vahvoissa takaraajoissa on pitkät räpylävarpaat, minkä ansiosta afrikankynsisammakko on taitava uimari. Pienet silmät osoittavat ylöspäin mahdollistaen havaitsemaan sitä uhkaavat saalistajat. Vartalo on litteä ja virtaviivainen.O'Shea M. & Halliday T., Matelijat ja sammakkoeläimet, readme.fi/Dorling Kindersley 2009, 256 s. == Levinneisyys == Afrikankynsisammakkoja elää Angolassa, Itä- ja Etelä-Afrikassa. Niitä käytetään koe-eläiminä ja pidetään myös lemmikkeinä, ja ihmisen mukana laji on levinnyt Chileen, Isoon-Britanniaan ja Yhdysvaltoihin.Animal Diversity Web == Ravinto == Afrikankynsisammakko on lihansyöjä, jolle kelpaa ravinnoksi kaikki mikä mahtuu sen suuhun, hyönteiset, kalat ja pienemmät sammakot, myös lajikumppanit. Vesikilpikonnan ruoka on hyvää ravintoa akvaariossa kasvatettaville sammakoille, samoin katkaravut ja pakastetut hyttysentoukat. == Terraario == Afrikankynsisammakko tarvitsee vähintään 80 litraisen akvaarion jossa vettä on noin 20 cm. Pariskunnalle tulee olla vähintään 150 litrainen akvaario jossa on 30 cm vettä. Akvaarioon tarvitaan ulkosuodatin, koska sammakon iho on erittäin herkkä infektioille joita tulee jos vesi on likaista. Veden tulee olla noin 20-27-asteista ja sen virtausnopeus säädetään hiljaiseksi ja tasaiseksi. Terraarioon tulee laittaa kasvillisuutta, kunhan pitää huolen että kaikki sinne laitettavat kasvit ovat myrkyttömiä. Pohjamateriaaliksi käy esim. muovimatto ja kasvillisuus tuetaan pohjaan purkkeineen. Kelluvat kasvit on suositeltavia. == Lisääntyminen == Kynsisammakot saattavat lisääntyä jopa neljä kertaa vuodessa. Kutuaika on yleisintä keväällä, mutta voi tapahtua mihin vuodenaikaan tahansa. Kynsisammakot voivat lisääntyä myös vankeudessa jolloin munitut ja hedelmöitetyt noin 100-200 sammakonmunaa siirretään omaan akvaarioonsa. Toukkien alkaessa aukoa suutaan aloitetaan niiden ruokinta, niille sopii akvaariokalanpoikasten ruoka ja ne ruokitaan noin 2-3 kertaa päivässä. == Lähteet == == Aiheesta muualla == *Sammakkolampi: Xenopus laevis - kynsisammakko Luokka:Sammakkoeläimet Luokka:Lemmikkieläimet
Martti Airila

Kaarlo Martti Airila (vuoteen 1906 Nyholm; 7. maaliskuuta 1878 Ilmajoki – 22. toukokuuta 1953 Helsinki) oli suomalainen kielentutkija ja Helsingin yliopiston suomen kielen apulaisprofessori. ==Ura== Airilan vanhemmat olivat kirkkoherra Abel Nyholm ja Elisabeth Forsman. Hänen veljensä oli farmakologian professori Yrjö Airila. Filosofian kandidaatiksi Airila valmistui 1900 ja lisensiaatiksi 1912. Airila (Nyholm) toimitti yhdessä E. N. Setälän kanssa Kristoffer kuninkaan maanlain.Smit, Merlijn de: Language Contacts and Structural Change, s. 74, r. 8–9. Hän oli vuosina 1901–1903 Virittäjän päätoimittaja.Kotikielen Seura. Viitattu 7.8.2015. (PDF) Hän toimi vuosina 1906–1924 Jyväskylän opettajaseminaarin suomen kielen lehtorina ja teki vuonna 1912 julkaistua väitöskirjaansa Tornion ja Länsipohjan murteiden äännehistoriasta. Hänet nimitettiin Helsingin yliopiston suomen kielen dosentiksi 1925 ja hänet valittiin suomalaisen filologian apulaisen virkaan 1934. Airila hoiti apulaisen kaudellaan virkaatekevenä niin itämerensuomalaisten kielten kuin viron ja lähisukukielten virkaakin. Professorin arvonimen hän sai vuonna 1942 ja hoiti apulaisen virkaa vielä vuoteen 1945 asti, jolloin jäi eläkkeelle. Hän toimi Nykysuomen sanakirjan ensimmäisenä päätoimittajana vuosina 1929–1938. Airila julkaisi kielitieteellisiä tutkimuksia, kielioppeja ja oikeakielisyysoppaita. Hänen päätyönään pidetään teosta Johdatusta kielen teoriaan, joka on kolmiosainen johdatus yleiseen kielitieteeseen. Airila oli useiden koulukomiteoiden jäsen ja toimi niiden puheenjohtajana, samoin kuin Jyväskylän yliopistoyhdistyksen valtuuskunnan puheenjohtajana 1918-1925. Hän myös teki Jyväskylän tieteellisen kirjaston perusjärjestelyn. Airilan ensimmäinen puoliso vuodesta 1907 oli Maria Sofia Emilia Siljo (1878–1929) ja toinen vuodesta 1934 keuhkosairauksien erikoislääkäri Suoma Helena Loimaranta (1881–1954), joka oli lääketieteen lisensiaatti Ernst Gustaf Wilhelm af Hällströmin leski. ==Julkaisut== Airilalla on laaja kirjallinen tuotanto, josta tärkeimpiä ovat: * Vierasperäiset sanat K. Cannelinin kanssa, Suomalaisen Kirjallisuuden Seura, 1920, * Vierasperäiset sanat Suomalaisen kirjallisuuden seura, 1945 * Suomen sanojen oikea kirjoittaminen Y. Paalasen kanssa, Otava, 1948 * Johdatusta kielen teoriaan I, II ja III WSOY, 1940, 1946 ja 1952 * Lyhennyssanasto WSOY, 1953 ==Lähteet== ==Aiheesta muualla== * Luokka:Suomalaiset kielitieteilijät Luokka:Suomalaiset professorin arvonimen saaneet Luokka:Vuonna 1878 syntyneet Luokka:Vuonna 1953 kuolleet
Taloudellisfilosofiset käsikirjoitukset 1844

Taloudellisfilosofiset käsikirjoitukset 1844 eli Pariisin-käsikirjoitukset kuuluu Karl Marxin varhaisiin teoksiin. Hän kirjoitti tekstin jo 1844 Pariisissa, mutta se ilmestyi vasta 1932. Taloudellisfilosofiset käsikirjoitukset sisältää esimerkiksi Marxin sosiaalisen vieraantumisen teorian, jota pidetään teoksen tärkeimpänä antina,Ernest Mandel, Marx' ekonomiska tänkande sekä kritiikkiä silloisia taloustieteilijöitä vastaan. Monien marxilaisten koulukuntien mukaan teos kuuluu Marxin tärkeimpiin teksteihin. Suomalainen filosofi Georg Henrik von Wright katsoo esimerkiksi, että käsikirjoitus yhdessä teosten Grundrisse (suom. nimellä Vuosien 1857–1858 taloudelliset käsikirjoitukset) ja Pääoma (1867) kanssa muodostaa Marxin teorianmuodostuksen selkärangan. Stalinin ajan Neuvostoliitossa julkaistua teosta käyttivät sittemmin Itä-Euroopan toisinajattelijat hyväkseen arvostellessaan neuvostojärjestelmän epädemokraattisia rakenteita. Teosta on toisaalta myös pidetty Marxin kypsymättömän ja filosofisen vaiheen teoksena, ja siksi jotkut esimerkiksi Frankfurtin koulukunnan piirissä ovat pitäneet sitä Marxin tuotannossa vähemmän tärkeänä. Käsikirjoitukset olivat pitkään kateissa. Ilman niiden löytymistä 1960-luvulla vieraantumisesta käyty keskustelu ei olisi ollut mahdollista.Timo Andersson, Korporativismi, liberalismi ja fascismi/valtiokorporativismi Taloudellis-filosofisten käsikirjoitusten nuoren Marxin ja Pääoman ”kypsän” Marxin painotuksilla katsotaan olevan hyvin selvä ero, sillä Marxin varhaisfilosofian poliittinen ontologia on antropologisella perustalla.Janne Hernesniemi, Tavaramuodon anatomia, pro gradu, Jyväskylän yliopisto, 2007 Teoksesta on erityisesti saanut vaikutteita "humanistis-antropologinen" marxilaisuus.Jouni Peltonen, Kasvatusfilosofia, kurssin runko Hannu Taanila on luonnehtinut Volter Kilven teoksen Alastalon salissa isännän ja Härkäniemen monologeja kuin kopioiduiksi tästä Marxin teoksesta.Irmeli Haapanen, Se Volter Kilpi on niin fantastinen, Turun Sanomat, 22.7.200 == Katso myös == * Marxilainen humanismi == Lähteet == == Aiheesta muualla == * Ökonomisch-philosophische Manuskripte aus dem Jahre 1844, alkuteoksen käsikirjoitukset * Karl Marx, Ekonomisk-filosofiska manuskript Luokka:Marxilainen filosofia Luokka:Karl Marxin teokset
Francis Willughby

Francis Willughby (22. marraskuuta 1635 Middleton Hall, Warwickshire – 3. heinäkuuta 1672 Middleton) oli englantilainen matemaatikko, lintutieteilijä ja kalatieteilijä. Francis oli Sir Francis Willoughbyn ja tämän vaimon Cassandran ainoa poika. Hän opiskeli Cambridgen yliopistossa vuodesta 1652 ja valmistui kandidaatiksi 1659. Hänet valittiin Royal Societyn jäseneksi jo vuonna 1663. Yhdessä opettajansa ja ystävänsä John Rayn kanssa hän matkusti laajalti Britanniassa ja Euroopassa 1660-luvulla. Tammikuussa 1667/1668 Willughby avioitui Emma Barnardin kanssa (1644–1725) ja heille syntyi ainakin kolme lasta, Francis, Thomas ja Cassandra. Willughby kuoli keuhkopussitulehdukseen ja jätti jälkeensä keskeneräiset, itse kuvittamansa kirjoitukset linnuista ja kaloista, jotka Ray julkaisi 1676 nimellä Ornithologia libri tres (Lintutiede) ja 1686 De Historia Piscium. Hänen kirjoituksensa History of Insects jäi kesken, mutta Ray muokkasi sen uudelleen, sen toimitti William Derham ja julkaisi Royal Society vuonna 1710. Matkakirjoitus A Relation of a Voyage made through a great part of Spain, etc julkaistiin osana Rayn teosta Observations ... made in a journey through part of the Low Countries, etc. (1673). == Lähteet == * Lehikoinen, Esa ym.: Suomen lintutieteen synty – Turun Akatemian aika. Turku Faros 2009 ISBN 978-952-5710-04-5 *Elämäkerta Luokka:Brittiläiset ornitologit Luokka:Royal Societyn jäsenet Luokka:Vuonna 1635 syntyneet Luokka:Vuonna 1672 kuolleet
Pendulum

Pendulum (suom. heiluri) tarkoittaa ainakin seuraavia asioita: == Musiikissa == * Pendulum, brittiläis-australialainen drum’n’bass-yhtye * Pendulum, australialainen ambient-yhtye * Pendulum, Creedence Clearwater Revivalin albumi * Pendulum, brittiläisen Broadcast-yhtyeen EP * The Pendulum, Insane Clown Possen EP * ”Pendulums”, kanadalaisen Sarah Harmerin kappale == Muita merkityksiä == * heilurihyppy, benjihyppyä muistuttava hyppy.
Tasinko

Tasinko on omaisuuserä, jonka purkautuvan avioliiton varakkaampi puoliso joutuu suorittamaan varattomammalle puolisolle, jotta kummankin omaisuuden arvo tulee yhtä suureksi. Tasingon määrä ratkeaa osituksessa ja se voi olla rahaa tai irtainta tai kiinteää omaisuutta. Tasinkona suoritettavan omaisuuden yksilöinti tapahtuu joko puolisoiden välisellä sopimuksella (sovinto-ositus) tai pesänjakajan päätöksellä (toimitusositus). Jos puolisot eivät kykene sopimaan asiasta, laatii pesänjakaja osituslaskelman tasingon määrästä. Tasinko ei aina johda puolisoiden varallisuuksien tasoittumiseen, sillä sitä laskettaessa mukaan ei oteta omaisuutta, johon puolisolla ei ole avio-oikeutta (avioehto). Laskelmaan saattaa sisältyä myös vastikkeita.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palstat 591–593. Tasingon oikeuspoliittisena tarkoituksena on korvata puolisoille perheen hyväksi tehty työ. Tällöin katsotaan, että kotitalouden hoitoon ja lasten kasvatukseen käytetty työpanos kartuttaa perheen varallisuutta, sillä se edesauttaa säästöjen syntymistä. Avioliiton purkautuessa suoritettava omaisuuden tasajako vastaa myös pidempään kestäneen liiton myötä syntynyttä talouden yhteisyyttä. Oikeuskäytännön mukaan tasingon suorittamiseen velvollinen ei voi itse päättää luovutettavasta omaisuudesta, vaan siitä määrää pesänjakaja (KKO 1975 II 24). Pesänjakajan täytyy kuitenkin ottaa huomioon tasinkoa suorittavan osapuolen toiveet. Toiveista voi poiketa lähinnä silloin, kun toive on tasingon saajan kannalta šikaaninluonteinen tai kohtuuton. Siitä, saako tasingon aina maksaa rahana (niin kutsuttu rahasuoritusvaltuus), on eriäviä näkemyksiä, mutta käytännössä rahasuorituksen torjuminen on harvinaista. Joissakin tapauksissa tasingon saajalla on oikeus vaatia tasinko tiettynä omaisuutena. Tällainen poikkeustapaus on puolison jäämistöön kuuluva maatila (perintökaari, 40/1965, 25:9). Toinen tapaus on työvälineet tai muu irtaimisto, jota tasingon saaja tarvitsee elinkeinotoiminnassaan (avioliittolaki, 234/1929, 103 § 3 mom.). Tasingon suoritusvelvollisuuteen on joitakin poikkeuksia. Lesken ei tarvitse luovuttaa tasinkoa kuolleen puolisonsa perillisille silloin, kun ositus toimitetaan puolison kuoleman jälkeen (lesken suoja) (avioliittolaki, 103 § 2 mom.). Tasinkoa ei tarvitse myöskään suorittaa tilanteessa, jossa puolison tai kuolleen puolison omaisuus on luovutettu konkurssiin. Tällöin puolison velkojat eivät saa toisen puolison omaisuutta tasinkosäännösten avulla (avioliittolaki, 103 § 2 mom.). Puolisolla ei ole oikeutta saada mitään toisen puolison omaisuutta, jos hän on rikoksella aiheuttanut toisen puolison kuoleman tai osallistunut tällaiseen rikokseen. Jos rikollinen teko on vähäinen, voi tuomioistuin kuitenkin päättää, ettei tällaista seurausta ole (avioliittolaki, 59 §). ==Lähteet== * ===Viitteet=== Luokka:Perheoikeus
Just a Little More Love

Just a Little More Love on ranskalaisen DJ:n David Guettan debyyttialbumi. Albumi julkaistiin kesäkuussa 2002 Virgin Recordsin kautta. == Kappaleet == # # # # # # # # # # # # # == Singlet == * "Just a Little More Love" (2001) * "Love Don't Let Me Go" (2002) * "People Come, People Go" (2002) Luokka:Vuoden 2002 albumit Luokka:Vuoden 2002 esikoisalbumit Luokka:David Guettan albumit
Guetta Blaster

Guetta Blaster on ranskalaisen DJ:n David Guettan toinen studioalbumi. Albumi julkaistiin 13. syyskuuta 2004 Virgin Recordsin kautta. == Kappaleet == # # # # # # # # # # # # === Bonuskappaleet === # # === Bonus CD/DVD === # # # *DJ Mix *Interview *Video mix *"Stay" music video *"Money" music video == Singlet == * "Money" (9. huhtikuuta 2004) * "Stay" (13. syyskuuta 2004) * "The World Is Mine" (22. marraskuuta 2004) * "In Love With Myself" (2005) Luokka:David Guettan albumit Luokka:Vuoden 2004 albumit
Pyhän Annan luterilainen kirkko

Pyhän Annan luterilainen kirkko () on klassistisen arkkitehtuurin muistomerkki Pietarissa Venäjällä. Vuosina 1775–1779 rakennetun kirkon on suunnitellut Juri Felten. Nevan etelärannalla sijainneen Liteinyi dvor -valimon saksalaiset työntekijät perustivat luterilaisen seurakunnan vuonna 1719. Aluksi se käytti ruotsalaisia sotavankeja varten rakennettua puista Pietarin kirkkoa, joka siirrettiin nykyisen kirkon paikalle vuonna 1722. Vuonna 1740 otettiin käyttöön uusi kirkkorakennus, joka nimettiin keisarinna Annan suojeluspyhimyksen mukaan. Vuodesta 1736 lähtien seurakunnan yhteydessä toimi saksalainen koulu Annenschule, joka oli tunnettu korkeatasoisesta opetuksestaan. Joonialaisten pylväiden koristaman puoliympyrän muotoisen alttariosan yllä kohoaa kupolikattoinen pyöreä torni. Suorakaiteen muotoista salia reunustaa pylväikön kannattama parvi. Kirkko suljettiin vuonna 1935, ja vuodesta 1939 lähtien siinä toimi elokuvateatteri Spartak. Jumalanpalveluksia alettiin järjestää uudestaan maaliskuussa 1992, kunnes vuonna 1997 ne siirrettiin jälleen avattuun Pyhän Pietarin luterilaiseen kirkkoon. Pyhän Annan kirkko vaurioitui pahoin tulipalossa vuonna 2002. Sen julkisivut, perustus ja katto korjattiin vuosina 2010–2013. Inkerin kirkolle luovutetussa, sisätiloiltaan yhä raunioituneessa rakennuksessa on pidetty jumalanpalveluksia joulusta 2013 lähtien. Kirkon osoite on Kirotšnaja 8. Lähin metroasema on Tšernyševskaja. ==Lähteet== ==Aiheesta muualla== * Pyhän Annan kirkon sivusto * Pyhän Annan kirkko Pietari-tietosanakirjassa Luokka:Pietarin kirkot Luokka:Uusklassinen arkkitehtuuri‎ Luokka:Inkerin evankelis-luterilainen kirkko Luokka:Luterilaisuus Venäjällä
Escape from Wildcat Canyon

Escape from Wildcat Canyon (esitetty televisiossa ja Netflixissä nimellä Pako Villikissa-kanjonista) on Marc F. Voizardin ohjaama koko perheen seikkailuelokuva, joka valmistui vuonna 1998. == Juoni == Yhteistä aikaa viettävät isoisä ja tämän pojanpoika tekevät lentokoneella pakkolaskun erämaahan. == Rooleissa == == Aiheesta muualla == * * * Pako Villikissa- kanjonista Allmoviessa Luokka:Yhdysvaltalaiset perhe-elokuvat Luokka:Yhdysvaltalaiset seikkailuelokuvat Luokka:Luontoelokuvat Luokka:Vuoden 1998 yhdysvaltalaiset elokuvat
Pop Life

__NOTOC__ Pop Life on ranskalaisen DJ:n David Guettan kolmas studioalbumi. Sen julkaisivat Virgin ja EMI kesäkuussa 2007. == Kappaleet == # # # # # # # # # # # # # === Britannian painos === # * === Rajoitettu painos === # * # # ==Listasijoitukset== Lista (2007) Sijoitus French Albums Charthttp://acharts.us/album/26644 2 Swiss Albums Top 100 10 Austria Album Charts 61 == Arvostelut == * About.com: About.com: Album review * AllMusic: AllMusic review * The Guardian: The Guardian: Album review == Lähteet == Luokka:David Guettan albumit Luokka:Vuoden 2007 albumit
Knut Torbjørn Eggen

Knut Torbjørn Eggen (1. marraskuuta 1960 – 20. helmikuuta 2012) oli norjalainen jalkapallovalmentaja ja entinen pelaaja. Eggen oli toisen polven jalkapalloilijoita, hänen isänsä Nils Arne Eggen teki pitkän työn Rosenborgin päävalmentajana ja kuuluu norjalaisen jalkapallon legendoihin. ==Ura pelaajana== Eggen aloitti peliuransa pienessä Orkdal IL:n joukkueessa, josta siirtyi 1978 Rosenborgin organisaatioon. Hän edusti trondheimläissuraa 13 kauden ajan, ja pelasi myös isänsä alaisuudessa. Kaikkiaan hän pelasi seurassa 221 liigaottelua tehden niissä 10 maalia. Hän voitti seuran kanssa kolme Norjan mestaruutta. Maajoukkuetasolla Eggen edusti Norjaa neljässä maaottelussa. ===Meriitit pelaajana=== * Norjan mestaruus (3): 1985, 1988, 1990 **Hopeaa (2): 1989, 1991 * Norjan cup (2): 1988, 1990 **Hopeaa: 1991 ==Ura valmentajana== Eggen aloitti valmennusuransa 1994 Aalesunds FK:n päävalmentajana. 1997 hän siirtyi 1. divisioonassa pelanneen Moss FK:n päävalmentajaksi. Eggenin isä Nils Arne oli luotsannut samaa seuraa 1980-luvun lopulla. Nuoremman Eggenin johdolla Moss oli toinen 1. divisioonassa kauden 1997 päätteeksi ja nousi pääsarjaan. Hänen johdollaan seura sijoittui seuraavina kausina sijoille sarjan keskikastiin. Kauden 2001 päätteeksi Eggen jätti Mossin ja siirtyi 2. divisioonassa pelanneen Fredrikstad FK:n päävalmentajaksi. Ensimmäisellä kaudellaan hän johdatti seuran divisioonan voittoon ja kaudella 2003 tuli 1. divisioonan hopeaa ja nousu pääsarjatasolle. Hän johdatti seuran ensimmäisellä pääsarjakaudellaan sijalle 10. Kaudella 2005 hän toimi seuran kakkosvalmentajana legendaarisen Egil Olsenin luotsatessa seuraa. Sijoitus putosi pykälällä ja Olsen teki kauden päätteeksi tilaa Eggenille. Kausi 2006 päättyi kahdeksanteen sijaan. Jättipotin seura nappasi Norjan cupissa, jonka loppuottelussa se kaatoi Sandefjordin maalein 3–0. Kauden jälkeen Eggen jätti yllättäen tehtävänsä seuran peräsimessä. Syynä olivat erimielisyydet seuran urheilutoimenjohtaja Morgan Andersenin kanssa. Elokuussa 2007 Eggen siirtyi Rosenborgin urheilutoimenjohtajaksi. Hän jätti tehtävänsä sairauden vuoksi toukokuussa 2008. Elokuussa hän palasi työtehtävien pariin ja toimi siitä lähtien Mossin urheilukoulussa valmennuksen opettajana. Hän toimi myös koulutus- ja johtotehtävissä Moss FK:n organisaatiossa. Eggen kuoli 51-vuotiaana 20. helmikuuta 2012. Kuolinsyytä ei kerrottu julkisuuteen. Knut Torbjørn Eggen er død Lokakuussa 2013 Eggenin isä Nils Arne kertoi poikansa tehneen itsemurhan. INTERVJUET: Nils Arne Eggen ===Meriitit valmentajana=== * Norjan cup: 2006 * Norjan 1. divisioona **Hopeaa (2): 1997, 2003 * Norjan 2. divisioona: 2002 == Lähteet == Luokka:Norjalaiset jalkapalloilijat Luokka:Norjalaiset jalkapallovalmentajat Luokka:Itsemurhan tehneet Luokka:Vuonna 1960 syntyneet Luokka:Vuonna 2012 kuolleet
One Love (David Guettan albumi)

One Love on ranskalaisen DJ:n David Guettan neljäs studioalbumi. Albumin julkaisivat Positiva ja Virgin. Albumi julkaistiin iTunes Storessa 21. elokuuta 2009. Euroopassa CD-versio julkaistiin 24. elokuuta ja Yhdysvalloissa päivää myöhemmin. Albumista on julkaistu myös erilaisia versioita, kappaleiden määrästä riippuen. Albumi nousi Suomen virallisen listan sijalle 49. == Taustatietoa == Albumin ensimmäinen single "When Love Takes Over" julkaistiin 21. huhtikuuta 2009. Singlellä vieraili R&B-laulaja; Kelly Rowland. Singlestä muodostui suuri hitti ympäri maailmaa ja Britanniassa se saavutti virallisen singlelistan ykköspaikan. Kappale toi Guettalle hänen ensimmäisen Grammy- palkintonsa. Albumin toinen single "Sexy Bitch" (sensuroituna "Sexy Chick") julkaistiin saman vuoden heinäkuussa. Singlellä vieraili Akon. Tämäkin single menestyi hyvin saavuttaen ykköspaikan Britanniassa, Australiassa ja Uudessa- Seelannissa. Kolmannella "One Love" -nimisellä singlellä vieraili Estelle. Se julkaistiin elokuussa 2009. Myös "Gettin' Over" (mukana Chris Willis) ja "Memories" (mukana Kid Cudi) julkaistiin singlenä. == Kappaleet == ===Standard U.S. explicit edition=== ===XXL Limited edition=== ===One More Love (International Version)=== == Arvostelut == * Allmusic: Allmusic review * Entertainment Weekly: BEntertainment Weekly: Album review == Listasijoitukset == Lista (2009) Sijoitus Australian Albums Charthttp://www.lescharts.com/showitem.asp?interpret=David+Guetta&titel;=One+Love&cat;=a 4 Austrian Albums Chart 3 Belgian Albums Chart (Flanders) 2 Belgian Albums Chart (Wallonia) 1 Canadian Albums Charthttp://www.billboard.com/#/album/david-guetta/one-love/1277464 2 Czech Republic Albums Chart 3 Danish Albums Chart 22 Dutch Albums Chart 11 Europe Albums Chart 2 French Albums Chart 1 German Albums Charthttp://www.musicline.de/de/chartverfolgung_summary/title/Guetta%2CDavid/One+Love/longplay 2 Irish Albums Charthttp://www.irma.ie/charts_archive/overview.asp 3 Italian Albums Chart 5 Lista (2009) Sijoitus Mexican Albums Chart 19 New Zealand Albums Chart 2 Norwegian Albums Chart 16 Polish Albums Charthttp://olis.onyx.pl/listy/archiwum.asp?lang=en 26 Portugal Albums Chart 5 Spanish Albums Chart 17 Swedish Albums Chart 33 Swiss Albums Chart 2 UK Albums Charthttp://archive.is/20120524132234/http://www.chartstats.com/albuminfo.php?id=14396 2 U.S. Billboard 200 70 U.S. Billboard Electronic/Dance Albums 3 == Lähteet == Luokka:David Guettan albumit Luokka:Vuoden 2009 albumit
Fysis

Fysis () on antiikin kreikkalainen filosofinen, teologinen ja luonnontieteellinen termi, joka käännetään yleensä luonnoksi. Termi on sanojen 'fysikaalinen' ja 'fysiikka' alkuperä. Sanan varhaisin tunnettu esiintymä on Homeroksen Odysseiassa, jossa sitä käytetään kerran.Homeros: Odysseia 10.302-3: ; suomennoksessa on käännetty sanalla ”tenho”. Siinä sillä viitataan tietyn yrtin sisäsyntyiseen luonteeseen tai koostumukseen, joka sillä on kasvun tuloksena. Myös muussa varhaisessa käytössä sana liittyi kasvien, eläinten ja muiden maailman piirteiden luonnolliseen kasvamiseen, kun ne vaikuttavat kehittyvän ilman ulkoista vaikutusta. Esisokraattisilla filosofeilla termi sai lukuisia uusia merkityksiä. Nämä merkitykset vastaavat melko hyvin niitä, joita sanaan 'luonto' nykyään liitetään. Esisokraatikoille fysis oli sama kuin filosofian tutkimusalue. Tämä ilmenee muun muassa PlatonillaPlaton: Faidon 96a. sekä siinä, että Aristoteles kutsuu varhaisia filosofeja termillä fysikoi,Aristoteles: Metafysiikka 1005a30-35. ne jotka käsittelevät fysistä. Aristoteleesta lähtien fysikaalinen eli fysiikan (oikeammin , ta fysika, ”luonnolliset asiat”) tutkimusalue on asetettu metafyysistä eli metafysiikan tutkimusaluetta vastaan. Tämä näkyy myös Aristoteleen teosten Fysiikka ja Metafysiikka nimeämisessä. Henry Thoreau ymmärsi fysiksen siirtymiseksi pimeydestä valoon sekä biologisesti, kosmisesti että kognitiivisesti. Leo Strauss piti kreikkalaista termiä merkkinä jostakin uudesta, jonka kreikkalaiset löysivät -- jostakin, joka poikkeaa muiden kulttuurien ajatustavasta, jota kuvaavat sellaiset termit kuin dharma ja tao. Lääketieteessä sananloppu -fysis esiintyy sellaisissa sanoissa kuin symfysis ja epifysis merkityksessä ”kasvaminen”. == Katso myös == * Luonto filosofiassa == Lähteet == Luokka:Filosofian termit Luokka:Kreikankieliset sanat ja sanonnat
Muinaisranska

Muinaisranska (franceis, françois tai romanz; nykyranskaksi ancien français) on nykyisen Ranskan pohjoisosassa noin 700-luvun jälkipuoliskolta 1300-luvulle puhuttu romaaninen kieli. Kieli oli luonteeltaan varsin epäyhtenäinen, ja sen muodosti joukko keskenään ymmärrettäviä paikallismurteita. Île-de-Francen alueella puhuttu murre nousi 1100-luvulta alkaen vähitellen johtavaan asemaan, mikä liittyi kiinteästi keskiajan jälkipuoliskolla tapahtuneeseen kuninkaanvallan nousuun sekä paikallaan pysyvän hovin perustamiseen Ranskassa. Muinaisranska kehittyi 1300-luvulla keskiranskaksi, joka puolestaan on nykyranskan suora edeltäjä. Muinaisranska kehittyi muiden romaanisten kielten tapaan latinasta, joka oli levinnyt nyky-Ranskan pohjoisosiin Julius Caesarin valloitusretkien myötä 58–51 eaa., siinä missä eteläisin Ranska oli kuulunut Rooman valtakunnan piiriin jo vuodesta 121 eaa. lähtien ja tämän vuoksi latinalaistunut huomattavasti muuta Ranskaa aiemmin. Pääosin kelttiläistä gallia puhunut väestö omaksui useiden vuosisatojen kuluessa latinan kielen ennen kaikkea koulutuksen kautta ja latinankielisyyden tuomien sosioekonomisten etujen vuoksi. Muinaisranskaan jäi verraten vain vähän vaikutteita gallian kielestä: substraattivaikutuksen kautta nykyranskassa on jäljellä vain noin 70 gallialaisperäistä sanaa, joista useimmat liittyvät maanviljelyyn ja arkielämään. Frankit valloittivat nykyisen Pohjois-Ranskan roomalaisilta 400-luvulla, mutta heidän puhumansa germaaninen muinaisfrankki ei siitä huolimatta syrjäyttänyt paikallisten romaanista kielimuotoa. Frankkien kielestä tuli silti vaikutteita esimerkiksi lainasanojen muodossa muinaisranskan varhaisiin muotoihin. Muinaisranska on ymmärretty latinasta erilliseksi kieleksi viimeistään 800-luvun alussa. Toursin kirkolliskokouksessa vuonna 813 tehtiin päätös, jonka mukaan saarna toimitettaisiin jatkossa ”kansankielisenä” eikä latinaksi, mikä tarkoittaa, että kielet ovat erkaantuneet tässä vaiheessa toisistaan niin paljon, että keskinäinen ymmärrettävyys niiden välillä on katkennut. Vanhin säilynyt muinaisranskankielinen teksti on Strasbourgin valojen ”romaaninen” osuus vuodelta 842. == Lähteet == Luokka:Ranskan kieli Luokka:Ranskan keskiaika
Ben Webster (jalkapalloilija)

Ben Webster (s. 28. maaliskuuta 1986 Alnwick, Northumberland, Englanti) on englantilainen jalkapalloilija, pelipaikaltaan puolustava keskikenttäpelaaja. Webster on Newcastle Unitedin kasvatti. Hän pelasi juniorivuosinaan myös Englannin poikamaajoukkueissa. Newcastle Unitedissa hän nousi kuitenkin vain reservijoukkueeseen. Lähdettyään seurasta Webster pelasi ruotsalaisessa Västeråsissa Superettania ja 1. divisioonaa sekä kotiseudullaan Newcastle Blue Starin ja Alnwick Townin alasarjajoukkueissa. Helmikuussa 2010 Webster teki kaksivuotisen sopimuksen suomalaisen Myllykosken Pallon kanssa. Kaudella 2009 hän pelasi 20 Veikkausliigan ottelussa. Kaudella 2010 hän ei ehtinyt pelata otteluakaan, sillä osapuolet purkivat sopimuksensa huhtikuussa Websteriä pitkään vaivanneen polvivamman vuoksi. == Lähteet == == Aiheesta muualla == * Ben Websterin esittely Veikkausliigan sivustolla Luokka:Englantilaiset jalkapalloilijat Luokka:Vuonna 1986 syntyneet Luokka:Elävät henkilöt
Einari Kurittu

Perttu Einari Kurittu (s. 27. syyskuuta 1989 Kouvola) on suomalainen jalkapalloilija, joka edustaa Helsingin harrastesarjassa pelaavaa FC Kivenkovaa. Hän on pelipaikaltaan hyökkääjä. ==Ura== C-junioreihin asti Kurittu pelasi FC Kuusankoskessa, josta hän siirtyi B-juniori-ikäisenä Myllykosken Palloon. Ensiesiintymisensä Veikkausliigassa hän teki 17. elokuuta 2008 ottelussa Rovaniemen Palloseuraa vastaan. Vuosina 2008–2010 hän pelasi liigassa yhteensä yksitoista ottelua. Vuonna 2010 Kurittu pelasi myös Eurooppa-liigan karsinnoissa. Hän esiintyi MyPan ohella lainasopimuksella alemmilla sarjatasoilla Kotkan Työväen Palloilijoissa, Mikkelin Palloilijoissa ja FC Kuusankoskessa. Kaudeksi 2011 Kurittu siirtyi PK-35:n joukkueeseen. Vuonna 2012 hän pelasi Kakkosessa Järvenpään Palloseurassa, jossa teki kauden aikana 24 maalia. Joulukuussa 2012 Kurittu teki sopimuksen porilaisen FC Jazzin kanssa, josta palasi takaisin Järvenpäähän kauden 2013 jälkeen. ==Lähteet== ==Aiheesta muualla== * Einari Kuritun esittely Veikkausliigan sivustolla Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
HMS Dainty (H53)

HMS Dainty (viirinumero H53) oli Britannian kuninkaallisen laivaston D-luokan hävittäjä maailmansotien välillä ja toisessa maailmansodassa. == Valmistus == Alus tilattiin 2. helmikuuta 1931 vuoden 1930 laivasto-ohjelmassa Fairfield Shipbuilding and Engineering Companyltä, missä köli laskettiin 20. huhtikuuta 1931. Alus laskettiin vesille 7. heinäkuuta 1932 ja valmistui vielä samana vuonna 22. joulukuuta. Se otettiin palvelukseen 3. tammikuuta 1933. Tarjoukseen perustuneet valmistuskustannukset olivat 229 378 puntaa ilman Amiraliteetin toimittamia ase- ja viestijärjestelmiä.Naval-history.net – HMS Dainty == Palvelus == Palvelukseen otettaessa alus liitettiin Välimeren laivastoon. Aluksen vietettyä jonkin aikaa palveluksessa se siirrettiin telakalle huollettavaksi. Sen palatessa palvelukseen 1934 se siirrettiin Kiinan laivastoasemalle, missä se oli aina vuoteen 1939 lukuun ottamatta yhdeksää kuukautta 1935–1936, jolloin se partioi Punaisella merellä Italian hyökättyä Etiopiaan. Sodan uhan kasvaessa alus siirrettiin Välimeren laivastoon ja se saapui 30. syyskuuta 1939 Aleksandriaan. Alus etsi akselivaltojen aluksia Välimereltä, kunnes se siirrettiin vuoden lopulla telakalle Maltalle. Palvelukseen palatessa alus siirrettiin Freetowniin 2. hävittäjäviirikköön, jonka mukana se etsi saksalaisia saarronmurtajia Etelä- Atlantilta. Alus palasi maaliskuussa Välimeren laivastoon. Se siirrettiin 21. huhtikuuta Maltalla telakalle, mistä lus palasi palvelukseen kesäkuussa 10. hävittäjälaivueeseen. Aluksen miehistö pelasti 12. kesäkuuta Kreetan taisteluissa uponneen risteilijä HMS Calypson eloonjääneitä. Alus suojasi yhdessä HMS Decoyn, HMS Hastyn ja HMAS Stuartin kanssa taistelulaiva Lorrainea ja 2. risteilijäviirikköä Bardian pommitukseen. Alus upotti 29. kesäkuuta Italian laivaston sukellusvene R. Smg. Uebi Scebellin ja se otti osaa 9. heinäkuuta Calabrian taisteluun. Dainty ja Hasty joutuivat 24. helmikuuta 1941 matalalla lentäneen Saksan ilmavoimien Heinkel He 111 -pommikoneen yllättämäksi, jolloin alukseen osui 450 kilon pommi. Pommi räjähti kapteenin hytissä, mikä aiheutti ammusvaraston räjähdykseen johtaneen tulipalon. Aluksen upotessa sai surmansa 16 ja haavoittui 18 miehistönjäsentä. ==Lähteet== * * * === Viitteet === Luokka:Kuninkaallisen laivaston D-luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Dainty

HMS Dainty on ollut neljän Britannian Kuninkaallisen laivaston aluksen nimenä. * Dainty (1589), tutkimusalus * Dainty (1654), 4-tykkinen alus * HMS Dainty (H53), D-luokan hävittäjä * HMS Dainty (D108), Daring-luokan hävittäjä
Athlon II

Athlon II on kuluttajakäyttöön tarkoitettu AMD:n suoritinmalli, joka julkaistiin vuonna 2009. Moniytiminen suoritin on valmistettu 45 nm -tekniikalla ja perustuu AMD:n AMD K10-arkkitehtuuriin. ==Ominaisuudet== Athlon II -suorittimia valmistetaan 2-, 3- ja 4-ytimisinä versioina. Suoritinta valmistetaan AM3-kantaisena ja se sopii myös useimpiin AM2+-kantaisiin emolevyihin. Suoritin sisältää pääosin samat ominaisuudet kuin Phenom II -suoritin. Suurin ero on kuitenkin L3-välimuistin puuttuminen Athlon II:sta, jota kompensoidaan 2-ytimisessä mallissa suuremmalla L2-välimuistilla, jota on kasvatettu 512 Kt:sta 1 Mt per ydin. 2-ytimiset Athlon II -suorittimet on tehty alun perin 2-ytimisiksi, kun 2-ytimiset Phenom II -suorittimet perustuvat 4-ytimisiin aihioihin, joissa osa ytimistä on kytketty pois käytöstä. Tämän takia 2-ytimisten Athlon II -suorittimien virrankulutus on verrattaen alhainen.http://www.amd.com/us/press- releases/Pages/amd_introduces_next_generation-2009jun01.aspx ==Ytimet== ===Regor (45 nm SOI)=== *Kaksi AMD K10-ydintä *L1-välimuisti: 64+64 kt per ydin *L2-välimuisti: 1024 kt per ydin *Muistiohjain: Kaksikanavainen DDR2-1066 MHz / kaksikanavainen DDR3-1333 (AM3) *Suoritinkanta: AM3 *TDP: 45-65 W *Kellotaajuus: 2 800–3 200 MHz *Mallit: Athlon II X2 240 - 260 ===Rana (45 nm SOI)=== *Kolme AMD K10-ydintä *L1-välimuisti: 64+64 kt per ydin *L2-välimuisti: 512 kt per ydin *Muistiohjain: Kaksikanavainen DDR2-1066 MHz / kaksikanavainen DDR3-1333 (AM3) *Suoritinkanta: AM3 *TDP: 45-95 W *Kellotaajuus: 2 200–2 900 MHz *Mallit: Athlon II X3 400e-435 ===Propus (45 nm SOI)=== *Neljä AMD K10-ydintä *L1-välimuisti: 64+64 kt per ydin *L2-välimuisti: 512 kt per ydin *Muistiohjain: Kaksikanavainen DDR2-1066 MHz / kaksikanavainen DDR3-1333 (AM3) *Suoritinkanta: AM3 *TDP: 45-95 W *Kellotaajuus: 2 200–3 000 MHz *Mallit: Athlon II X4 600e-640 ==Lähteet== Luokka:AMD:n suorittimet
Systemaattinen kirjallisuuskatsaus

Systemaattinen kirjallisuuskatsaus (myös systemaattinen tutkimuskatsaus) on tieteellinen tutkimusmenetelmä. Se on oleellisen kirjallisuuden ja tutkimusten otannallinen esittely, joka keskittyy yhteen kysymykseen jolla pyritään tunnistamaan, löytämään, valitsemaan ja syntetisoimaan kaikki kyseenomaiseen kysymykseen liittyvä korkealaatuinen oleellinen todistusaineisto jo aiemmin tuotetusta tiedosta. Systemaattisen katsauksen sekä sen arvioinnin ja soveltamisen ymmärtämisestä on tullut muun muassa terveydenhuoltoalan ammattilaisille välttämätöntä. Systemaattisen katsauksen yhteydessä voidaan tehdä meta-analyysi. Siinä tilastollisin menetelmin yhdistetään aiempien määrällisten tutkimusten tulokset uudeksi tilastolliseksi tulokseksi, joka näin perustuu yhtä suureen aineistoon kuin aiemmat tutkimukset yhteensä ja on siten luotettavampi. == Katso myös == * Metatutkimus == Kirjallisuutta == * Luokka:Tutkimus Luokka:Tietokirjallisuus Luokka:Tieteellinen menetelmä
Jalasjärven ammatillinen aikuiskoulutuskeskus

thumb|250px|Jalasjärven aikuiskoulutuskeskus JAKK:n päärakennus Jalasjärvellä. Jalasjärven ammatillinen aikuiskoulutuskeskus JAKK oli Jalasjärven kunnan omistama valtakunnallinen aikuiskoulutuskeskus, joka perustettiin vuonna 1959. 1960-luvun lopussa se erikoistui autoalalle. Vuosien kuluessa kurssit ja koulutusalat lisääntyivät. Kurssikeskus siitä tuli vuonna 1971, ammatilliseksi aikuiskoulutuskeskukseksi se muuttui vuonna 1991. Laajimmillaan keskuksella oli Jalasjärven lisäksi toimintaa 10 paikkakunnalla: Seinäjoella, Kuopiossa, Vantaalla, Jyväskylässä, Hollolassa, Oulussa, Porissa, Tampereella, Turussa ja Vaasassa. Koulutusaloja olivat autoala, kuljetus ja logistiikka, maarakennus, taloushallinto ja liiketoiminta, metalli- ja muovitekniikka sekä rakentaminen. Laajentumisen taustalla olivat kuljetus- ja logistiikka-alan kasvaneet koulutukset. Vuonna 2009 opetusministeriö alkoi periä takaisin keskukselle vuodesta 2005 myönnettyjä rahoituksia epäselvyyksien vuoksi. Epäselvyydet painottuivat kuljetus-logistiikka-alan oppisopimuksiin ja niihin liittyviin ammattipätevyyskoulutuksiin sekä Jalasjärven kunnan oman henkilökunnan oppisopimuskoulutuksiin. Takaisin perittävä summa kasvoi lopuksi noin 35 miljoonaan euroon. Asiasta jätettiin poliisille tutkintapyyntö vuonna 2011, mutta varsinainen poliisitutkinta alkoi vasta 2013. Silloin korkein hallinto- oikeus linjasi, että ministeriön Jalasjärven kunnalle tekemä 35 miljoonan euron takaisinmaksuvaatimus oli perusteltu ja voitiin panna täytäntöön.Minna Salomäenpää: KHO: Jalasjärvi joutuu maksamaan lähes 35 miljoonaa euroa Yle.fi 8.5.2013. Viitattu 13.7.2022. Jalasjärven kunta omisti liikelaitoksen ja oli näin vastuussa sille maksetuista tuista. Seinäjoen koulutuskuntayhtymä Sedu ja Jalasjärven kunta allekirjoittivat 16. kesäkuuta 2014 aiesopimuksen, jonka perusteella keskuksen toiminnat yhdistettiin Seinäjoen koulutuskuntayhtymään (Sedu) 1. tammikuuta 2016. JAKKin hallinnoima koulutustoiminta päättyi siten 31. joulukuuta 2015. Takaisin perittävien valtionosuuksien vuoksi vuonna 2013 kriisikunnaksi muuttunut Jalasjärven kunta liitettiin Kurikan kaupunkiin 1. tammikuuta 2016. Vuonna 2017 Etelä-Pohjanmaan käräjäoikeus tuomitsi Jalasjärven ammatillisen aikuiskoulutuskeskuksen entisen rehtorin yhden vuoden ja kuuden kuukauden, kuljetus- ja logistiikka-alan johtajan yhden vuoden ja kolmen kuukauden sekä Edian koulutusjohtajan yhden vuoden ja kolmen kuukauden pituiseen ehdolliseen vankeusrangaistukseen törkeistä avustuspetoksista. Jalasjärven kunnan koulutuksiin liittyen Jalasjärven entinen kunnanjohtaja tuomittiin yhden vuoden ja neljän kuukauden pituiseen ehdolliseen vankeusrangaistukseen törkeästä avustuspetoksesta ja törkeästä virka-aseman väärinkäytöstä. Vuonna 2019 Vaasan hovioikeus korotti Jalasjärven entisen kunnanjohtajan ja Edian koulutusjohtajan rangaistuksia niin, että vankeus muuttuu ehdollisesta ehdottomaksi.Minna Salomäenpää: Hovioikeus korotti JAKK- tuomioita – kahdelle ehdotonta vankeutta Yle.fi 31.1.2019. Viitattu 13.7.2022. == Lähteet == == Aiheesta muualla == * JAKKin virallinen sivusto (arkistoitu) Luokka:Aikuiskoulutus Luokka:Jalasjärvi
Nuttin’ But Stringz

Nuttin' But Stringz, N.B.S on viulistiveljesten Damien ja Tourie Escobar muodostama yhtye. He ovat kotoisin Jamaikalta, Queensista. Tyylilaji on sekoitus klassista musiikkia, hip-hoppia, jazzia ja RnB:tä. Nuttin but stringz ponnahti pinnalle kolmannen tuotantokauden America's Got Talentissa New Yorkissa. N.B.S on julkaissut yhden albumin, jonka nimi on Struggle From The Subway To The Charts. Albumi julkaistiin vuonna 2006. ==Struggle From The Subway To The Charts -albumin kappaleet== # "Broken Sorrow" – 4:45 # "Struggle" – 4:04 # "Thunder" – 3:44 # "Beauty from Afar Intro" – 0:51 # "Beauty from Afar" – 4:05 # "Suka 4 Her (Interlude)" – 0:41 # "Suka 4 Her" – 5:46 # "Get Low" – 3:28 # "Egyptian in the Night Intro" – 1:27 # "Egyptian in the Night" – 4:37 # "A Nu Day" – 4:15 # "Dance with My Father" (bonusraita) – 4:04 # "Thunder (Remix)" (bonusraita) – 1:25 Luokka:Yhdysvaltalaiset yhtyeet
Tekhne

Tekhne () on kreikankielinen sana, joka tarkoittaa taitoa tai sovellettua tiedettä. Filosofisena, tietoteoreettisena terminä sillä viitataan tiedon (erityisesti epistēmē) käytännölliseen sovellukseen. Tekhne on rationaalinen menetelmä, joka liittyy esineiden valmistamiseen tai jonkun päämäärän saavuttamiseen. Tekhne muistuttaa epistemeä siinä, että kumpaankin liittyy tietoa periaatteista, mutta ne eroavat toisistaan siinä, että tekhnessä aikomuksena on valmistaminen tai tekeminen, ei tasapuolinen ymmärtäminen. Kreikkalaisille tekhne tarkoitti kaikkia käden taitoja, kuten lääketiede ja musiikki. Toisaalta sana kytkeytyi ajatukseen siitä, ettei herrasmies työskentele käsillään. Tämän vuoksi se sopi vain alemmille yhteiskuntaluokille, kun taas ylemmät yhteiskuntaluokat harjoittivat ”vapaiden miesten” vapaita taiteita. Platon kirjoitti Valtiossa, että tekhne edusti (taiteen tai käsityön merkityksessä) uhkaa rauhalle, järjestykselle ja hyvälle hallinnolle, jonka perustana toimi sen sijaan filosofien taito, tieto ideoista. Aristoteles katsoi tekhnen edustavan ihmisen harjoittamaa luonnon epätäydellistä jäljittelyä. Termiä tekhne on käytetty filosofisessa diskurssissa erotuksena taiteista (tai poiesiksestä). Joskus tekhnen on katsottu edustavan tiedon lineaarista, narratiivista esitystä ja poiesiksen tiedon dynaamista esitystä. == Katso myös == * Episteme * Fronesis == Kirjallisuutta == * == Aiheesta muualla == * Luokka:Filosofian termit Luokka:Kreikankieliset sanat ja sanonnat
Lilla Edet

Lilla Edet on taajama Länsi-Götanmaan läänissä Länsi-Götanmaan maakunnassa Ruotsissa. Se on Lilla Edetin kunnan keskustaajama. Vuonna 2000 asukkaita taajamassa oli 4 910\. Lilla Edetissä asuu myös paljon suomalaisia. Lilla Edet sijaitsee noin 22 kilometrin päässä Trollhättanista ja 54 kilometriä pohjoiseen Göteborgista. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kauppalat *
Yritysopas

Suomen Yritysopas on yrityshakupalvelu, josta löytyvät suomalaisten yrityksien ja yhteisöjen yhteystiedot ja palvelut. Vuonna 2000 avattu Yritysopas oli ensimmäinen Opasmedian julkaisema palvelu. Oppaan tietokanta perustuu sekä Suomen Asiakastieto Oy:n yritysrekisteriin että palvelun tuottajan omaan tietokantaan. Yritysopas sisältää yli 260 000 yrityksen tiedot, jotka perustuvat julkisiin rekistereihin (PRH ja Verohallinto). Yritystietojen hakeminen on ilmaista. Yritysopas oli ensimmäinen yrityshakupalvelu, jossa hakeminen tapahtuu yhden hakukentän avulla. Hakukenttään kirjoitettua tietoa tulkitsee suomen kielellä toimiva Älyhaku-järjestelmä. Yritykset saavat oppaaseen näkyviin ilmaiseksi esille toimialan, osoitteen ja tärkeimmät yhteystiedot. Yritykset voivat myös ostaa lisänäkyvyyttä, johon saa esimerkiksi kuvia, kartan ja hakusanoja. == Katso myös == * Opasmedia ==Aiheesta muualla== *Yritysopas.com (menee www.uudetvedonlyontisivut.com Luokka:Yhteystietoyritykset Luokka:Hakukoneet Luokka:Elektroniset tietoteokset Luokka:Karttapalvelut
Lödöse

Lödöse (myös Gamla Lödöse, Gamlöse eli Gammelös) on taajama Lilla Edetin kunnassa, Länsi-Götanmaan läänissä Länsi-Götanmaan maakunnassa Ruotsissa. Siellä oli 1 265 asukasta vuonna 2005. Lödöse sijaitsee 40 kilometriä pohjoiseen Göteborgista. Noin vuonna 1000 Lödöse oli tärkeä kauppapaikka Götajoen varrella. Se oli Ruotsin portti länteen. Lödösen asukkaat muuttivat Göteborgiin 1400-luvulla, jonka jälkeen Lödöse jäi pieneksi kyläksi. Lödöse on ollut myös kaupunki, mutta se lakkautettiin jo ennen vuoden 1862 kunnallislakien voimaanastumista. Niinpä sitä ei yleensä luetakaan Ruotsin kaupunkien joukkoon. Lödöse Museum avattiin 1996. ==Väestönkehitys== ==Lähteet== ==Aiheesta muualla== * Lödöse Museum Luokka:Ruotsin taajamat Luokka:Lilla Edetin kunta
Ada (Michigan)

thumb|Adan sijainti kartalla. Ada Township on kunta (civil township) Kentin piirikunnassa Michiganissa, Yhdysvalloissa. Vuoden 2000 väestönlaskennassa sen asukasmäärä oli 9 882. Kunnan pinta-ala on 95,9 km², josta 2,5 km² on vettä. Kunnan perusti vuonna 1821 Rix Robinson, alueelle saapunut uudisasukas. Vuoden 2000 väestönlaskennassa 32,6% asukkaista oli alle 18-vuotiaita, 5,4% 18–24, 27,6% 25–44, 27,3% 45–64 ja 7,1% yli 64-vuotiaita. Asukkaiden keski-ikä oli 33. == Lähteet == Luokka:Michiganin kunnat
Kentin piirikunta (Michigan)

Kentin piirikunta on Michiganissa Yhdysvalloissa sijaitseva piirikunta. Piirikunta perustettiin vuonna 1831. Sen hallintokeskus on Grand Rapids. Alue on nimetty newyorkilaisen James Kentin mukaan. Piirikunnan asukasluku oli vuoden 2010 väestönlaskennassa 602 622. Piirikunnan mediaani-ikä oli tuolloin 34,4 vuotta. Alueen pinta-ala on 2 258 km², josta on vettä 41 km². == Lähteet == == Aiheesta muualla == Luokka:Michiganin piirikunnat
Nol (Ruotsi)

Nol on rautatiepaikkakunta Alen kunnassa, Länsi-Götanmaan läänissä ja Länsi- Götanmaan maakunnassa Ruotsissa. Nol sijaitsee E45:n ja rautatien vieressä Götajoen varrella. Nolista Göteborgiin on matkaa 25 kilometriä. Nol on nykyään kasvanut yhteen Nödingen ja Alaforsin kanssa, joten ne lasketaankin nykyään Nödinge-Nolin taajamaksi. Nolin rautatieasema avattiin liikenteelle 1877. Vuonna 1914 aloitti Tudorin patterituotanto, jonka 1999 lopetettiin. Nolissa on myös petrokeminen tuotanto, kuten Axel Christiernsson AB, joka valmistaa rasvaa Pohjois-Euroopan suurimmassa tehtaassa. Neste Oxo (nyt Perstorp Oxo) joka valmistaa muovinpehmennysaineita on ostanut Polyester AB:n, joka päästi vaarallisia kemikalisia aineita Götajokeen. thumb|Uusi rautatie ja rakenteilla oleva asema Nolissa. ==Katso myös== * Nödinge-Nol Luokka:Alen kunta
Skepplanda

Skepplanda on taajama Alen kunnassa Länsi-Götanmaan läänissä Länsi-Götanmaan maakunnassa Ruotsissa. Vuonna 2005 siellä oli 1 869 asukasta. ==Väestönkehitys== ==Lähteet== ==Aiheesta muualla== * Wadbring.com: Skepplanda * Svenska kyrkan: Skepplanda-Hålanda och Lödöse församlingar * Skepplanda Bygdegård -yhdistys Luokka:Ruotsin taajamat Luokka:Alen kunta
Pre-Dorsetin kulttuuri

Pre-Dorsetin kulttuuri (Esi-Dorsetin kulttuuri, esidorsetilaiset) oli Kanadan pohjoisosissa ja Arktisilla saarilla syntynyt paleoeskimojen kulttuuri, josta kehittyi myöhemmin Dorsetin kulttuuri. Esidorsetilaiset käyttivät poraa toisin kuin dorsetilaiset, ja moni muukin esidorsetin kulttuurin piirre jäi myöhemmästä Dorsetin kulttuurista pois. Esidorsetilaiseen kulttuuriin kuului muun muassa vuolukivisiä lamppuja, liuskeesta hiottuja veitsiä, poria, mikroteriä, uurtimia ja kaapimia. Käytössä oli erilaisia kalastuskeihäitä, harppunoita, luusta tehtyjä nuolenkärkiä. Asunnossa poltettiin litteän kiven päällä rasvaa. Talot muistuttivat Independence I:n taloja kivilaattaväliseinineen. Esi-Dorsetin kulttuuri vallitsi ehkä 2500/2000–800/500 eaa. Esidorsetilainen aika alkoi 4 000, varmemmin 3 800 vuotta sitten. Esi-Dorsetin kulttuuri esiintyi Pohjois-Kanadassa ja Arktisilla saarilla ulottuen Ellesmerensaarilta Banksin ja Victoriansaarille ja Keski- Labradoriin. Varhaiset paleoeskimot jakautuivat moniin ryhmiin, eikä osata varmasti sanoa missä asuvat paleoeskimot synnyttivät Dorsetin kulttuuria edeltäneen Pre-Dorsetin kulttuurin. Pre-Dorsetin kulttuuri oli varhainen arktinen pientyökalukulttuuri, jollaisia olivat myös Alaskan Denbighin kulttuuri ja Pohjois-Grönlannin Independencen vuonosta löydetty kulttuuri. Dorsetin edeltäjäkulttuurin alkukulttuuriksi on myös väitetty Etelä-Grönlannin Saqqaqia ja joskus myös Independence I:täkin, vaikka ne ovat todennäköisemmin Pre-Dorsetille rinnakkaisia. Näillä varhaisemmilla kulttuureilla oli jousi ja nuoli, mutta niiden käyttö unohtui luultavasti sen takia, ettei niitä ei tarvittu vesipyynnissä. Esidorsetilaiset levisivät 3 000 vuotta sitten Kanadan rannikolta etelään tundralla aina havumetsien rajalle asti. Niinpä alkujaan Siperiasta Alaskan kautta saapunut Dorsetin edeltäjäkulttuuri lienee ollut Dorsetin kulttuurin välitön edeltäjä. Siirtyminen esidorsetin ja Sarqaqin kulttuurista myöhempään Dorsetin kulttuuriin saattoi olla asteittainen, ja tapahtua 2900–2500 eaa. Toisten mielestä kulttuuri muuttui äkisti. Lisäksi Etelä-Labradorissa ja Newfoundlandissa esiintyi Esi-Dorsetin ja Dorsetin kulttuurinen vaihtumisaikoihin ”Groswaterin Dorsetin kulttuuri”. Varsinainen Dorsetin kulttuuri ilmestyi Baffinin saarille ja Labradoriin noin 2 700–2 600 vuotta sitten. Pre-Dorsetin kulttuuri ja alueelle Alaskasta noin 1000 jaa. alkaen levinnyt eskimojen Thulen kulttuuri tunsivat vastoin Dorsetin kulttuuria poran. == Lähteet == * === Viitteet === Luokka:Arktiset kulttuurit Luokka:Inuitien historia